આ ઢિંગલીના માલિકે તેને ઓનલાઈન વેબ સાઇટ પર વેચવા મૂકી હતી, કારણ કે તેને ઢિંગલીની કેટલીક અજીબોગરીબ હરકતો કરતી હતી. આ ઢિંગલી ખરીદ્યા બાદ તેના માલિક અને તેની ગર્લફ્રેન્ડને જબરજસ્ત માથાનો દુખાવો થતો હતો, અને તેની બિલાડીનું પણ મૃત્યુ થયું હતું. ઢિંગલીના માલિકના જણાવ્યા અનુસાર આ એક ભૂતિયા ઢિંગલી હતી, અને ઢિંગલીમાંથી જ તેણે એક બાળકની જેમ હસવા રડવાના અવાજ સાંભળ્યા હતા. તેઓ ઢિંગલીને ઘરના બેઝમેન્ટમાં રાખતા હતા અને ત્યાંથી જ અવાજ આવતા હતા. માલિકે પણ દાવો કર્યો હતો કે આ ઢિંગલીના ધબકારા પણ ચાલતા હતા.